Velkommen til Kodetimen...
Hei! Jeg heter Kathleen Kennedy, og jeg er produsenten for
Star Wars: The Force Awakens. I dag skal du jobbe med en av våre stjerner, BB-8.
BB-8 er en kulerund robot. Alt han gjør, og alle hans bevegelser er styrt av programvare.
Informatikk påvirker alle bransjer, fra markedsføring, til helsevesen og film.
Hundrevis av dataingeniører jobbet sammen for å lage en film som The Force Awakens.
Hei, jeg heter Rachel Rose. Jeg er senior forsknings- og utviklingsingeniør ved
Industrial Light & Magic, ILM, og jeg leder utviklingsteamet for animasjoner og vesener.
I The Force Awakens har jeg ansvaret for å hjelpe kunstnerne med å utvikle rigger som
er de delene av figuren som beveger seg, og det gjør at figuren ser veldig troverdig ut
i en galakse langt, langt borte...
I den neste timen skal vi bygge vårt eget Star Wars-spill. Det vil lære deg de
grunnleggende konseptene innenfor programmering. Vanligvis programmerer vi i
tekst, men vi skal bruke klosser som vi kan dra og slippe for å skrive programmene.
Som en start skal vi jobbe med Rey for å programmere BB-8 til å gå og samle opp
alt skrapmetallet. Skjermen er delt i tre. Til venstre er Star Wars-spillområdet, der
koden skal kjøre. Instruksjonene for hver oppgave står under spillområdet.
Det midtre området er verktøykassen, og hver av disse klossene er en kommando som
BB-8 kan forstå. Det hvite området til høyre kalles arbeidsflaten, og her skal vi bygge
programmet vårt. Hva skjer hvis jeg drar "flytt venstre"-klossen til arbeidsområdet
og trykker "kjør"? BB-8 beveger seg én rute til venstre i rutenettet.
Og hva om jeg vil at BB-8 skal gjøre noe etter "flytt venstre"-klossen?
Jeg kan legge en annen kloss til programmet.
Jeg velger "flytt opp"-klossen, og drar den under "flytt venstre"-klossen, til den
gule linjen lyser opp. Da slipper jeg, og de to klossene kobles sammen.
Når jeg trykker "kjør" igjen, utfører BB-8 kommandoene som er stablet, ovenfra og ned
i arbeidsområdet vårt. Hvis du skulle ønske å slette en kloss, bare dra den fra
stabelen og tilbake i verktøykassen. Etter at du trykker "kjør", kan du alltid trykke
"nullstill"-knappen for å få BB-8 tilbake til starten.
La oss rulle i gang!